**Komentár informačného a tlačového odboru Ministerstva zahraničných vecí Ruska v súvislosti so snahami o prepísanie dejín štátu na Ukrajine**

V Moskve so znepokojením a obavami pozorujú expanziu znevažovania hrdinskej minulosti ukrajinského národa zo strany ukrajinských mocenských síl, ktoré sa chopili vedenia štátu.

V týchto dňoch Najvyššia rada Ukrajiny schválila ďalší balík zákonov zameraných na prepisovanie dejín vlastného štátu a potlačenie politického disentu v krajine. Je to séria zákonov „O právnom postavení a uctievaní pamiatky účastníkov boja za nezávislosť Ukrajiny v XX. storočí“, „O odsúdení komunistického a národne-socialistického (nacistického) totalitných režimov na Ukrajine a zákaze propagácie ich symbolov“, „O sprístupnení archívov orgánov represie komunistického totalitného režimu 1917-1991“,  „O zvečnení víťazstva nad nacizmom v Druhej svetovej vojne 1939-1945.“

Prezentujúc roky 1917-1991 ako obdobie boja za nezávislosť Ukrajiny a vyhlasujúc "komunistický totalitný režim“ za „zločinné“ obdobie a „štátny teror“, terajšie ukrajinské mocenské štruktúry sa snažia vymazať z pamäti miliónov Ukrajincov skutočné dejinné udalosti Ukrajiny XX storočia, jej postupného rozvoja v rámci Sovietskeho zväzu. Vychádzajúc z logiky autorov najčerstvejších ukrajinských inovácií, inšpirovaných prevažne externými poradcami, nedá sa pochopiť, čím sa vlastne zaoberalo niekoľko generácií Ukrajincov, ktorí budovali moderný štát ale neskrývali sa v tom istom čase v brlohoch banderovcov a ani sa nepodieľali na nacionalistickom disente.

Na pozadí hlásaného boja proti údajne totalitnej minulosti Kyjev v podstate, nastoľuje  skutočné totalitné metódy likvidácie nežiaducich politických strán, spoločenských organizácií a hnutí. Fakticky sa zavádza tvrdá cenzúra politického myslenia v záujme dodržovania zvrátených predstáv o dobre a zle, propagovaných súčasným ukrajinským vedením. Ukrajinskí zákonodarcovia, skrývajúc sa za  rétorikou boja za občianske práva a slobody, v podstate prijali akty, ktoré priamo obmedzujú realizovanie práva na slobodu myslenia, svedomia, presvedčenia a prejavu.

Treba tiež poznamenať, že niektoré ustanovenia uvedených zákonov vyvolávajú opodstatnené otázky o ich protirečení záväzkom Ukrajiny vyplývajúcich z Medzinárodného paktu o občianskych a politických právach a Medzinárodného dohovoru o odstránení všetkých foriem rasovej diskriminácie. Evidentný je rozpor týchto dokumentov s uznesením 69/160 Valného zhromaždenia OSN odsudzujúceho**glorifikáciu nacizmu,**neo**-nacizmu a iných praktík,**ktoré**prispievajú**k posilňovaniu**súčasných foriem rasizmu, rasovej diskriminácie, xenofóbie a súvisiacej intolerancie.**

V čase, keď Ukrajina potrebuje kompetentné a kvalifikované rozhodovanie o cestách, ktoré dostanú krajinu z hlbokej sociálnej, ekonomickej, politickej a kultúrnej krízy, zmienené zákony ponúkajú vtiahnuť krajinu do víru rozsiahleho premenovania miest, námestí, ulíc, podnikov a iných objektov pod heslom oslobodenia od symbolov minulého režimu. Poskytujú právny základ pre vandalizmus na štátnej úrovni, strhnutie obrovského množstva pomníkov, z ktorých mnohé sú zahrnuté v Národnom registri pamiatok Ukrajiny.

Na jednu rovinu v súčasnej Ukrajine stavajú fašistickí agresori a bojovníci za oslobodenie krajiny od fašizmu. Pokračuje sa glorifikovanie nacistických kolaborantov z radov OUN - UPA, usilovne sa ich snažia pripodobiť k  veteránom Veľkej vlasteneckej vojny.

Zarážajúce je rúhanie, s akým Najvyššia rada Ukrajiny usporiadala toto „epochálne“ prijatie balíka „protikomunistických“ , fakticky protiruských a protiukrajinských zákonov na prahu 70. výročia víťazstva vo Veľkej vlasteneckej vojne. Snahou vyplieniť pojem „Veľká vlastenecká vojna“ v dnešnej Ukrajine a nahradiť ho označením „Druhá svetová vojna“ sa pokúša súčasná ukrajinská vládna garnitúra nielen zvrátiť podstatu rozsiahleho dejinného stretu ale týmto vystaviť potupe svojich veteránov, okradnúc ich o svetlý sviatok, zradiť pamiatku miliónov Ukrajincov, ktorí bojovali v Červenej armáde a obetovali svoje životy práve za obranu vlasti pred  fašizmom.

Všetky pokusy dnešného Kyjeva o prekrútenie minulosti krajiny, popieranie úspechov ruského a sovietskeho obdobia svojich dejín budú mať za následok len hlbokú roztržku v súčasnej spoločnosti. Používané metódy a prostriedky nanucovania nacionalistickej ideológie vo všeobecnosti spochybňujú perspektívy úspešného rozvoja ukrajinskej štátnosti.

10.04.2015

S uctou

Velvyslanectvo Ruskej federacie
v Slovenskej republike

Godrova 4, 811 06, Bratislava,
tel. +421254415823; +421254414436
fax: +4212544 34 910

[http://slovakia.mid.ru](http://slovakia.mid.ru/)
<https://www.facebook.com/ambasadarus>